CELEX: 62020TN0502
Language: mt
Date: 2020-08-10 00:00:00
Title: Kawża T-502/20: Rikors ippreżentat fl-10 ta’ Awwissu 2020 – Munich vs EUIPO – Tone Watch (MUNICH10A.T.M.)

5.10.2020   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 329/20
            
         
      Rikors ippreżentat fl-10 ta’ Awwissu 2020 – Munich vs EUIPO – Tone Watch (MUNICH10A.T.M.)
      (Kawża T-502/20)
      (2020/C 329/39)
      Lingwa tar-rikors: l-Ispanjol
      
         Partijiet
      
      
         Rikorrent: Munich, SL (La Torre de Claramunt, Spanja) (rappreżentant: M. Guix Vilanova, avukat)
      
         Konvenut: L-Uffiċċju tal-Proprjetà Intellettwali tal-Unjoni Ewropea (EUIPO)
      
         Parti oħra quddiem il-Bord tal-Appell: Tone Watch, SL (Madrid, Spanja)
      
         Informazzjoni dwar il-proċedimenti quddiem l-EUIPO
      
      
         Proprjetarju tat-trade mark kontenzjuża: il-parti l-oħra quddiem il-Bord tal-Appell
      
         Trade mark kontenzjuża kkonċernata: it-trade mark verbali “MUNICH10A.T.M.” – Trade mark tal-Unjoni Ewropea Nru 10 727 899
      
         Proċedimenti quddiem l-EUIPO: proċedimenti għal dikjarazzjoni ta’ invalidità
      
         Deċiżjoni kkontestata: id-deċiżjoni tar-Raba’ Bord tal-Appell tal-EUIPO tal-25 ta’ Marzu 2020 fil-Każ R 2472/2018-4
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni kkontestata u tiddikjara l-invalidità tat-trade mark Komunitarja MUNICH10A.T. M. no 10 727 899, li hija proprjetà ta’ Importaciones Issar, SL, f’dak li jirrigwarda l-prodotti fil-klassijiet 9 (Nuċċalijiet tax-xemx), 14 (Oġġetti li juru l-ħin u strumenti tal-ħin, Kaxxetti għall-arloġġi [preżentazzjoni]) u 35 (Bejgħ bl-ingrossa, bl-imnut u permezz ta’ networks tal-kompjuter globali ta’ nuċċalijiet tax-xemx, metalli prezzjużi u l-ligi tagħhom, ġojjellerija, ġojjellerija falza, arloġġi u strumenti tal-ħin) tal-Klassifikazzjoni ta’ Nice, filwaqt li tikkonferma l-imsemmija deċiżjoni sa fejn tiddikjara l-invalidità tas-servizzi fil-klassi 35(Reklamar, ġestjoni ta’ negozju, amministrazzjoni ta’ negozju, u funzjonijiet tal-uffiċċju), billi tilqa’ l-appell inċidentali u billi tannulla l-prodotti fil-klassijiet 14, jiġifieri, metalli prezzjużi u l-ligi tagħhom prodotti minn dawn il-materjali jew indurati mhux inklużi fi klassijiet oħra, u 35, jiġifieri l-kiri ta’ distributuri awtomatiċi intiżi għall-bejgħ u tikkundanna lill-EUIPO għall-ispejjeż.
               
            
         Motivi invokati
      
      
                  —
               
               
                  Id-deċiżjoni kkontestata tiċħad ir-reputazzjoni tat-trade marks preċedenti li għandhom l-element komuni “MUNICH” u fiha jiġi deċiż b’mod żbaljat li l-Artikolu 8(5) tar-Regolament Nru 2017/1001 ma huwiex applikabbli f’dan il-każ;
               
            
                  —
               
               
                  Teżisti probabbiltà ta’ konfużjoni fi ħdan il-pubbliku bejn it-trade marks konfliġġenti;
               
            
                  —
               
               
                  L-interpretazzjoni mogħtija mid-deċiżjoni kkontestata għaċ-ċaħda tal-appell inċidentali mressaq mir-rikorrenti, jiġifieri li dan ma ġiex ippreżentat permezz ta’ dokument separat, hija eżaġerazzjoni formali restrittiva ħafna, peress li jista’ jidher b’mod ċar u espliċitu li dan l-appell inċidentali seħħ, u tipprekludi lir-rikorrenti milli teżerċita d-drittijiet tad-difiża tagħha.